Hønengata

Hønengata (1–89, 2–96) er hovedferdselsåre nord for Hønefossen, som splitter byen Hønefoss i en nordlig og en sørlig del. Byen inngår i Ringerike kommune i Buskerud. Gata løper fra Strandgata på Nordsia til krysset med europavei 16 (mot henholdsvis Jevnaker på Hadeland og Ådalen og Valdres) i Ullerål. Hønengata inngår dessuten som en delstrekning på fylkesvei 290.

Gata er navngitt etter den gamle vín-gården Hønen, som lå i Ullerål og i sin tid eide det meste av grunnen der gata ble anlagt. Gården er imidlertid for lengst splittet opp mindre enheter.

Hønengata 1 er synonym med Riddergården, en kompelett løkkegård fra 1700-tallet som nå er museumsgård. Like nord for Riddergården ligger nå nedlagte Hønefoss skole, som er synonym med Hønengata 9 og etter nedleggelsen har blitt til Frivillighetens Hus. Aller nærmest Nordre torv er gaten ellers preget av eldre trehusbebyggelse med bymessig preg, men litt lenger mot nord preges gaten mer av villabebyggelser, men etter at gaten passerer under Roa–Hønefosslinjen i en jernbaneundergang lenger mot nord blir igjen bebyggelsen preget av forretningsbygg over en kort strekning. Dette området kalles gjerne Flattum og ligger i Ullerål, som i dag regnes om en bydel.

I dag er Hønengata den primære ferdselsåren i nordre bydel, men gata eksisterte ikke annet enn på plantegningene da N. S. Krum skisserte byen i 1888. Da var det Ullerålsgata som var primærveien fra sør mot nord. I forbindelse med en oppgradering av gata ble den merket opp med egen sykkelbane i begge retninger. Disse feltene ble farget røde i 2018, for å øke trafikksikkerheten for syklistene og bevisstheten hos sjåførene.

 Se også 
 Nordsia
 Bilthuggertangen
 Riddergården
 Hønefoss skole
 Gater i Hønefoss

Referanser
Postens adressesøk

Kategori:Gater i Hønefoss
Kategori:Veier i Ringerike